Φίλιππος Ντε Γκρες

Ο Φίλιππος Ντε Γκρες (Λονδίνο, 26 Απριλίου 1986) είναι σύμβουλος επιχειρήσεων και μέλος της τέως Ελληνικής Βασιλικής Οικογένειας και της ευρύτερης Βασιλικής Οικογένειας της Δανίας. Είναι το νεότερο παιδί του τελευταίου Βασιλιά των Ελλήνων Κωνσταντίνου Β΄ και της συζύγου του Άννας Μαρίας.

 Βιογραφικά Στοιχεία 
Ο Φίλιππος γεννήθηκε στο Νοσοκομείο Σεντ Μέρι του Λονδίνου στις 26 Απριλίου 1986. Η οικογένειά του ζούσε στην εξορία από τον Δεκέμβριο του 1967, μετά την αποτυχία του Αντικινήματος της 13ης Δεκεμβρίου 1967 ενάντια στη δικτατορία των Συνταγματαρχών. Μετά το 1973 η βασιλική οικογένεια μετακόμισε στο Λονδίνο.[εκκρεμεί παραπομπή]. Βαφτίστηκε Ορθόδοξος Χριστιανός, στον Καθεδρικός Ναός της Αγίας Σοφίας Λονδίνου, έχοντας ως αναδόχους του, τον Βασιλιά Χουάν Κάρλος Α΄ της Ισπανίας, την Πριγκίπισσα Νταϊάνα της Ουαλίας, την Ινφάντα Ελένα της Ισπανίας, την Πριγκίπισσα Βενεδίκτη της Δανίας, τον Πρίγκιπα Κύριλλο του Πρέσλαβ και την Πενέλοπι Κνάτσμπουλ.

Φοίτησε στο Ελληνικό Κολλέγιο του Λονδίνου και ακολούθως στο Armand Hammer United World College of the American West στην Ηνωμένες Πολιτείες Αμερικής. Σπούδασε Διεθνείς Σχέσεις στο Edmund A. Walsh School of Foreign Service του Πανεπιστημίου Μπράουν στο Πρόβιντενς του Ρόουντ Άιλαντ, από όπου αποφοίτησε το 2008. 

Από το 2008 έως το 2014, εργάσθηκε ως Ερευνητικός Αναλυτής στην Executive Interim Management, στη Νέα Υόρκη. Από το 2014, εργάζεται ως Αναλυτής στην Ortelius Capital Partners, εταιρεία που έχει ιδρύσει ο μεγαλύτερος αδερφός του Παύλος Ντε Γκρες.

Στις 28 Σεπτεμβρίου 2024, ο Φίλιππος ήταν κουμπάρος στον γάμο της αδελφής του Θεοδώρας και του Ματθαίου Κουμάρ στον Μητροπολιτικό Ναό Αθηνών.

Στις 20 Δεκεμβρίου 2024, ο Φίλιππος μαζί με τα άλλα μέλη της τέως Ελληνικής Βασιλικής Οικογένειας απέκτησαν την ελληνική ιθαγένεια, με το επώνυμο Ντε Γκρες.

 Κοινωνική Δραστηριότητα 
Από το 2003, είναι μέλος του Διοικητικού Συμβουλίου του Ιδρύματος «Άννα Μαρία» που σκοπό έχει την παροχή βοήθειας σε περιπτώσεις φυσικών καταστροφών στην Ελλάδα (σεισμοί, πλημμύρες, παγετός, καύσωνες κ.λπ.).

 Προσωπική Ζωή 
Το 2018, ο Φίλιππος άρχισε να βγαίνει με τη Νίνα Φλορ, πρώην Διευθύντρια Δημιουργικού του Οίκου Φαμπερζέ και Αρχισυντάκτρια της Vogue Russia. Την ίδια χρονιά, εμφανίστηκαν μαζί δημόσια στον γάμο της Πριγκίπισσας Ευγενίας της Υόρκης. Το ζευγάρι έκανε και άλλες κοινές εμφανίσεις, συμπεριλαμβανομένου του γάμου του Λορδου Έντουαρντ Άλμπερτ Τσαρλς Σπένσερ-Τσώρτσιλ το 2018 και του γάμου του Πρίγκιπα Ιωάννη Χριστόφορου Βοναπάρτη το 2019.

Το 2020, κατά τη διάρκεια των θερινών τους διακοπών στην Ιθάκη, ο Φίλιππος και η Νίνα αρραβωνιάστηκαν, με την επίσημη ανακοίνωση του Αρραβώνα να εκδίδεται από το Γραφείο Τύπου της Ελληνικής Βασιλικής Οικογένειας την 1η Σεπτεμβρίου 2020. Παντρεύτηκαν με πολιτικό γάμο, στις 12 Δεκεμβρίου 2020 στο Σανκτ Μόριτς, σε ιδιωτική τελετή λόγω της πανδημία COVID-19, παρουσία μόνο των γονιών του ζευγαριού. Τον Οκτώβριο του 2021, πραγματοποιήθηκε θρησκευτικός γάμος στον Μητροπολιτικό Ναό Αθηνών.

 Τίτλοι και Προσφωνήσεις 
μικρογραφία|185x185εσ|Θυρεός Πρίγκιπα της Ελλάδος.
26 Απριλίου 1986 – 20 Δεκεμβρίου 2024

Κατά τη γέννησή του, η Μοναρχία στην Ελλάδα είχε καταργηθεί και ο τίτλος «Πρίγκιπας της Ελλάδας και της Δανίας» δεν αναγνωρίζεται συνταγματικά από την Ελληνική Δημοκρατία. Χρησιμοποιήθηκε μόνο εθιμοτυπικά και ως τίτλος ευγενείας από άλλους Βασιλικούς Οίκους της Ευρώπης.

Ως απόγονος του Χριστιανού Θ΄ της Δανίας, συνέχισε να διατηρεί τον τίτλο «Πρίγκιπας της Δανίας» με την προσφώνηση «Η Αυτού Βασιλική Υψηλότητα».

20 Δεκεμβρίου 2024 – σήμερα

Με την απόκτηση της ελληνικής ιθαγένειας, υπό τις προϋποθέσεις του ελληνικού νόμου 2215/1994, παραιτήθηκε ρητά και ανεπιφύλακτα από την κατοχή οποιουδήποτε τίτλου που αποδίδεται εντός της ελληνικής επικράτειας.

 Τιμητικές διακρίσεις 

 Ελληνική Βασιλική Οικογένεια 

 χωρίς-πλαίσιο|60x60εσ Μεγαλόσταυρος του Τάγματος του Σωτήρος
 χωρίς-πλαίσιο|60x60εσ Μεγαλόσταυρος του Τάγματος των Αγίων Γεωργίου και Κωνσταντίνου
 χωρίς-πλαίσιο|60x60εσ Χρυσούς Σταυρός του Τάγματος του Γεωργίου Α΄
 60x60εσ Χρυσούς Σταυρός του Τάγματος του Φοίνικος

 Γενεαλογικό δένδρο 

<center>

 Παραπομπές 

 Εξωτερικοί σύνδεσμοι 
 Επίσημη ιστοσελίδα της Ελληνικής Βασιλικής Οικογένειας /
 [https://www.linkedin.com/in/prince-philippos-26112b61/ Σελίδα Φίλιππου Ντε Γκρες στο Linkedin

Φίλιππος
Φίλιππος
Φίλιππος
Φίλιππος
Φίλιππος
Φίλιππος
Φίλιππος
Φίλιππος